Läbi aegade suurimate rockbändide hulka kuuluva ja minu isikliku lemmiku Queeni kitarrist Brian May ja trummar Roger Taylor ei ole loobunud muusikat edasi tegemast, mille üle on mul eriti hea meel. Nii  peabki! Kahju ainult, et bassimees John Deacon ei ole enam aktiivne. Tulemas on nii uus album kui ka sellega seoses tuur. Nagu juba 2005. ja 2006. aastal toimunud tuuril, on ka nüüd pundis Paul Rodgers, kes siis on tuntuks saanud Free ja Bad Company solistina. Muusikakooslusel nimeks ikka endiselt igati loogiline variant  . Ja ma toonitan, et Paul ei ole ega saagi kunagi olema ansambli Queen solistiks. Queeni ainsaks juhtlauljaks jääb Freddie  Mercury. Sellepärast ongi koosluse nimeks Queen + Paul Rodgers.       Ka minul õnnestus nende eelmisest tuurist osa saada, kui esineti 2005. aasta aprillis Stockholmis. Ja mis seal salata, see jättis väga võimsa mulje. Mul õnnestus veel koht saada otse lava ees, kus sain oma lemmikuid 5-6 meetri kauguselt näha rokkimas. See on kindlalt minu elu üks suurimaid ja ka tundeküllasemaid elamusi. Tahaks veel!    Selle aasta tuuri ajakava näeb välja selline:  16. september - Moskva VENEMAA  17. september - Moskva VENEMAA  20. september - Gdansk POOLA  21. september - Berliin SAKSAMAA  23. september - Antwerpen BELGIA  24. september - Pariis - Bercy - PRANTSUSMAA  26. september - Rooma ITAALIA  28. september - Verona ITAALIA  29. september - Zürich ŠVEITS  01. oktoober - München SAKSAMAA  02. oktoober - Mannheim SAKSAMAA  04. oktoober - Hannover SAKSAMAA  05. oktoober - Hamburg SAKSAMAA  07. oktoober - Rotterdam HOLLAND  10. oktoober - Nottingham SUURBRITANNIA  11. oktoober - Glasgow  SUURBRITANNIA  13. oktoober - London SUURBRITANNIA  14. oktoober - Cardiff SUURBRITANNIA  16. oktoober - Birmingham SUURBRITANNIA  18. oktoober - Liverpool SUURBRITANNIA  22. oktoober - Barcelona HISPAANIA  24. oktoober - Murcia HISPAANIA  25. oktoober - Madriid HISPAANIA  28. oktoober - Budapest HUNGARI  29. oktoober - Belgrad SERBIA  31. oktoober - Praha TŠEHHI  01. november - Viin AUSTRIA    Kui palju ikka saab veel tekkida võimalus näha Brianit ja  Rogerit oma silmaga laval livena. Olgu see album ükskõik milline, mina läheksin Queen + Paul Rodgersi kontserdile puhtalt May ja Taylori esinemise pärast. Sellest tuurist lihtsalt peab osa saama!